ร้านนี้อยู่พัทยาเหนือ  จากถนนสุขุมวิทเลี่้ยวเข้ามาไม่ลึกมากจากถนนใหญ่  จะเจอร้านอยู่ทางซ้ายมือ ตรงข้ามบางจากเเละ health land  สามารถจอดรถข้างถนนหรือเลี่ยวซ้ายเข้าไปจอดในที่จอดรถก็สะดวกเช่นกัน

มาทานร้านนี้ครั้งเเรกตามคำเเนะนำของคนพื้นที่บอกให้มาลองต้มซุปเปอร์ดู ตอนนั้น ก็ไม่รู้จักว่าต้มซุปเปอร์คืออะไร พอมาได้ลองอ๋อมันคือต้มเเซ่บตีนไก่นั่นเอง เเต่รสชาติดีมาก ตีนไก่ก็เปื่อยกำลังดี  ชอบมากๆค่ะ มากี่ครั้งก็สั่งทุกครั้ง
นอกจากนี้ ร้านนี้มีเมนูหลากหลาย โดยรวมก็รสชาติใช่ได้  ในเเต่ละครั้งที่มาก็จะพยายามเปลี่ยนไปเรื่อยๆ
ครั้งนี้ลองสั่งใบปอผัดกระเทียม หาทานยากค่ะ ได้ทานกับข้าวต้มอร่อยดีค่ะ
อีกเมนูนึงสั่งเป็ดผัดพริกกระเทียมพริกไทย จานนี้เเค่พอผ่าน มันยังไม่เข้าเนื่อเท่าไรเเละออกจะติดรสหวานมากไป มันควรจะเผ็ดๆเค็มๆ

 